[{"text_idx": "#000000", "text": "Ffurfiwyd Ymddiried yn 1988 a chafodd fudd o ymelwa ar hawliau cyfres animeiddio hynod lwyddiannus S4C, Superted. Superted."}, {"text_idx": "#000001", "text": "Yn ogystal a\u0302 bod yn boblogaidd ledled y DU, y gyfres hynod hon oedd y gyfres animeiddiedig Brydeinig gyntaf i'w darlledu ar y Disney Channel yn yr Unol Daleithiau."}, {"text_idx": "#000002", "text": "Diolch i lwyddiant y sioe mae Ymddiried wedi helpu miloedd o bobl greadigol dawnus o Gymru i uwch-sgilio ac ennyn gwybodaeth a phrofiad pellach o\u2019r fewn y diwydiannau creadigol."}, {"text_idx": "#000004", "text": "Mae Kathryn yn gyfrifydd siartredig wedi ymddeol, a bu\u2019n Gyfarwyddwr Cyllid yn S4C am flynyddoedd lawer. Mae hi hefyd yn aelod ar fwrdd ymddiriedolwyr nifer o elusennau yng Nghymru, ac yn Drysorydd ar fwrdd Ymddiried. Mae hi'n hoffi gweld sut mae'r gefnogaeth y mae Ymddiried yn ei roi i unigolion, yn eu galluogi i ddatblygu\u2019n broffesiynol yn niwydiant y cyfryngau."}, {"text_idx": "#000005", "text": "Mae Geraint yn Uwch Ddarlithydd Cyfryngau yn yr Ysgol Iaith, Diwylliant a\u2019r Celfyddydau ym Mhrifysgol Bangor. Cyn hynny bu\u2019n gynhyrchydd teledu gyda Chwmni Da yn Nghaernarfon, gan weithio ym maes rhaglenni am y celfyddydau yn arbennig, ac mae hefyd yn gyn-gynhyrchydd radio gyda\u2019r BBC ym Mangor. Yn enedigol o Gaerffili, ond hefyd wedi ei fagu ar Ynys Mo\u0302n, mae\u2019n byw yn ardal Caernarfon ers nifer o flynyddoedd."}, {"text_idx": "#000006", "text": "Ers codio gwefannau cynnar BBC Cymru Wales ym 1997, mae Gareth wedi ymddiddori ym myd technoleg ddigidol. Bu\u2019n aelod o di\u0302m straeon digidol Cipolwg ar Gymru y BBC rhwng 2001-2008 ac wedyn yn uwch gynhyrchydd ar wefan Cymraeg y gorfforaeth. Bellach mae'n arbenigwr ar dechnoleg Cymraeg yn Llywodraeth Cymru."}, {"text_idx": "#000008", "text": "Gydag 20 mlynedd o brofiad mewn arloesi digidol, cynhyrchu cynnwys, llywodraethu cyfryngau cymdeithasol ac o\u0302l-gynhyrchu, mae Owen yn arweinydd creadigol ac yn siaradwr cyhoeddus, darlledwr a stori\u0308wr o safon, gyda cefndir cryf o lunio a llywio prosiectau digidol ar lwyfannau newydd a datblygol."}, {"text_idx": "#000009", "text": "Mae Mali Parry-Jones yn gweithio fel Cynhyrchydd i gwmni teledu Darlun yng Nghaernarfon, a dros y blynyddoedd, bu\u2019n gweithio gyda nifer o gwmi\u0308au teledu amrywiol ar hyd a lled Cymru yn cynhyrchu rhaglenni ar gyfer S4C a\u2019r BBC. Graddiodd o Brifysgol Bangor yn 2003 gyda MA mewn Cynhyrchu Cyfryngol, ac mae hefyd yn aelod o griw bad achub RNLI Porthdinllaen ar Benrhyn Lly\u0302n."}]